PJW กำไรปี 64 โต 47% แตะ 169 ลบ. เคาะปันผล 0.08 บ. XD 18 เม.ย.นี้
PJW กำไรปี 64 โต 47% แตะ 169 ลบ. เพิ่มขึ้นจากงวดเดียวกันของปีก่อนที่ 115 ลบ. จากรายได้เพิ่มขึ้น พร้อมแจกปันผล 0.08 บ. XD 18 เม.ย.  กำหนดจ่ายเงินปันผล 5 พ.ค.65
21 ก.พ. 2565

บริษัท ปัญจวัฒนาพลาสติก จำกัด (มหาชน) หรือ PJW รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยบริษัทฯ และบริษัทย่อยมีกำไรสุทธิสำหรับปีสิ้นสุดวันที่ 31 ธันวาคม 2564 รวมเท่ากับ 169.47 ล้านบาทเพิ่มขึ้น 54.42 ล้าน บาทหรือเพิ่มขึ้นร้อยละ 47.30 เมื่อเทียบกับปีก่อน เนื่องจากมีรายได้รวมเพิ่มขึ้น 266.96 ล้านบาท คิดเป็นร้อยละ 9.47 ซึ่งในไตรมาส 2-3 ของปี 2563 ที่เริ่มเกิดสถานการณ์โควิด-19 และมาตรการควบคุมการแพร่ระบาดของรัฐบาลส่งผลกระทบต่ออุตสาหกรรมยานยนต์และบรรจุภัณฑ์น้ำมันหล่อลื่นเป็นอย่างมาก ซึ่งในช่วงต้นปี 2564 นี้ยอดขายฟื้นตัวกลับมาอยู่ในระดับเกือบจะเป็นปกติแล้ว รวมถึงมียอดขายใหม่ของงานนิวโมเดลในส่วนของยอดขายบรรจุภัณฑ์สำหรับนมและนมเปรี้ยว
ส่วนอัตรากำไรสุทธิรวมเท่ากับร้อยละ 5.5 เพิ่มขึ้นจากไตรมาสเดียวกันของปีก่อนอัตรากำไรสุทธิรวมที่ร้อยละ 4.1 เนื่องจากสัดส่วนค่าใช้จ่ายในการบริหารต่อยอดขายลดลงจากไตรมาสเดียวกันของปีก่อน
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.08 บาท โดยกำหนดขึ้นเครื่องหมาย XD วันที่ 18 เม.ย.2565 และกำหนดจ่ายเงินปันผลในวันที่ 5 พ.ค.2565